আরবের বিভিন্ন অঞ্চলে স্থানীয়ভাবে ধনুক তৈরী হত। হিজাজি ধনুকের চল সাধারণ ছিল। এটি একটি কাঠের টুকরো বা দুটি কাঠের টুকরো একটির পিছনে অন্যটি লাগিয়ে তৈরী হত। প্রথাগত আরব ধনুকগুলোর সর্বোচ্চ পাল্লা ছিল ১৫০ মিটার। তৎকালীন পদাতিক তীরন্দাজরা অশ্বারোহীদের বিপক্ষে কার্যকরী প্রমাণিত হয়।

পারস্য বিজয়ের পর আরব তীরন্দাজরা ভারী তীরের ব্যবহারের কারণে পরিচিতি পান। স্বল্প দূরত্বে এগুলো বর্মভেদ করতে পারত। একজন পারসিক লেখক লিখেছেন যে পারসিক তীরন্দাজরা আরবদের প্যাডযুক্ত কাপড়ের কারণে অসফল হন। তবে আরবদের ব্যবহৃত তীর বিপক্ষের ধাতব পোশাক ভেদ করতে সক্ষম হয়।

চলাচল
অবরোধ যন্ত্র
ধনুক
অস্ত্রশস্ত্র